LV Eiropas Savienības Oficiālais Vēstnesis C 107/12

Dalībvalstu paziņotās informācijas kopsavilkums par valsts atbalstu, kas piešķirts saskaņā ar Komisijas Regulu (EK) Nr. 1857/2006 par Līguma 87. un 88. panta piemērošanu attiecībā uz maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001

2009/C 107/04

Atbalsta Nr.: XA 2/2009

Dalībvalsts: Dānija

Reģions: Dānija

Atbalsta shēmas nosaukums vai individuālā atbalsta saņēmēja uzņēmuma nosaukums:

Tilskud til certificerede partier af sædekorn og markfrø

Juridiskais pamats:

Bekendtgørelsen nr. 1360 af 19. december 2008 om tilskud til certificerede partier af sædekorn og markfrø udstedt med hjemmel i Finansloven for finansåret 2009

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: DKK 10 000 000

Atbalsta maksimālā intensitāte: 50 %

Īstenošanas datums: Bekendtgørelse om tilskud til certificerede partier af sædekorn og markfrø (Rīkojums par piešķīrumu sertificētām graudaugu sēklu un citām sējai paredzētu sēklu partijām)stājas spēkā 2009. gada 1. janvārī, un sākot ar šo datumu atbilstīgi šai shēmai var veikt atbalsta maksājumus.

Atbalsta shēmas vai individuālā atbalsta ilgums: Atbalsta shēmu finansē, izmantojot apropriāciju 2009. gada budžetā. Tādējādi atbalsta maksājumus saskaņā ar šo shēmu var veikt tikai laikposmā no 2009. gada 1. janvāra līdz 31. decembrim.

Atbalsta mērķis: Atbalsta mērķis ir piešķīrumi lauku saimniecībām (lauksaimniecības uzņēmumiem), kuras nodarbojas ar lauksaimniecības produktu primāro ražošanu, lai daļēji segtu izmaksas par obligātajiem kontroles pasākumiem saistībā ar graudaugu sēklu un citu sējai paredzētu sēklu sertifikāciju. Atbalstu piešķir saskaņā ar Komisijas Regulas Nr. 1857/2006 14. panta 2. punkta e) apakšpunktu.

Attiecīgā(-s) nozare(-s): Lauksaimniecības nozare attiecībā uz graudaugu sēklām un citām sējai paredzētām sēklām

Piešķīrējas iestādes nosaukums un adrese:

Plantedirektoratet Skovbrynet 20 2800 Kgs. Lyngby DANMARK

Tīmekļa vietne: https://www.lovtidende.dk/Forms/L0700.aspx?s31=10&s19=1360&s32=2008

Cita informācija: —

Atbalsta Nr.: XA 19/09

Dalībvalsts: Nīderlande

Reģions:

Provincie Fryslân (Friesland)

Atbalsta shēmas nosaukums vai individuālā atbalsta saņēmēja uzņēmuma nosaukums:

Subsidie agrarische bedrijfsverplaatsing en daaraan gerelateerde investeringskosten

Juridiskais pamats:

— Kadersubsidieverordening pMJP Fryslân 2009

— Subsidieverordening pMJP Fryslân 2009, Hoofdstuk 1.1.3. Subsidie agrarische bedrijfsverplaatsing en daaraan gerelateerde investeringskosten

— Wet inkomstenbelasting 2001, art. 3.54

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma: Lēstie izdevumi gadā: 600 000euro.

Paredzamie izdevumi 2009.–2013. gadā: 3 miljoni euro.

Atbalsta maksimālā intensitāte: Atbilstīgi Komisijas Regulas (EK) Nr. 1857/2006 4. un 6. pantam maziem un vidējiem lauksaimniecības uzņēmumiem atbalstu piešķir šādos apmēros:

Šo ieguldījumu mērķi ir šādi:

— ražošanas izmaksu samazināšana;

— ražošanas uzlabošana un pārstrukturēšana;

— kvalitātes paaugstināšana;

— dabiskās vides saglabāšana un uzlabošana vai higiēnas apstākļu vai dzīvnieku labturības standartu uzlabošana.

Attaisnotās izmaksas attiecas uz:

— nekustamo īpašumu būvniecību, iegādi vai labiekārtošanu;

— iekārtu un materiālu pirkšanu vai pirkumnomu, tostarp datoru programmatūras iegādi, nepārsniedzot pamatlīdzekļu tirgus vērtību;

— vispārējām izmaksām, kas saistītas ar iepriekš minētajiem izdevumiem, piemēram, arhitektu, inženieru un konsultantu atalgojumu, priekšizpētes veikšanu, patentu un licenču iegādi.

Uz piešķīrumu pretendēt un pieteikumu piešķīruma saņemšanai iesniegt var visi mazie un vidējie lauksaimniecības uzņēmumi attiecīgajā apgabalā, kuri atbilst regulas nosacījumiem.

Atbalstu nepiešķir lauksaimniecības uzņēmumiem, kas nonākuši grūtībās.

Atbalstu nepiešķir, ja tiek pārkāpti aizliegumi vai ierobežojumi, ko paredz Padomes regulas, ar kurām izveido tirgus kopīgās organizācijas, pat ja šādi aizliegumi un ierobežojumi attiecas tikai uz Kopienas atbalstu.

Atbalstu nepiešķir:

— ražošanas tiesību, dzīvnieku un viengadīgu augu iegādei;

— viengadīgu augu stādīšanai;

— drenāžas darbiem vai apūdeņošanas iekārtām un apūdeņošanas darbiem, ja vien šādu ieguldījumu rezultātā iepriekšējais ūdens patēriņš nesamazinās vismaz par 25 %;

— vienkāršiem aizstāšanas ieguldījumiem.

Atbalstu nepiešķir zemes iegādei.

1. līdz 4. punktā minēto atbalstu kopējā summa nepārsniedz 400 000 euro.

Īstenošanas datums: Atbalsta shēmu sāks īstenot pēc Komisijas Regulas (EK) Nr. 1857/2006 18. panta 1. punktā minētās publicēšanas Eiropas Savienības Oficiālajā Vēstnesī, bet ne agrāk kā pēc tam, kad saņemts provinces padomes apstiprinājums, un ne agrāk kā pēc tam, kad publicēts lēmums par 2007. gada 3. septembra lēmuma stāšanos spēkā – ar to grozīts 2001. gada ienākumu nodokļa īstenošanas dekrēts (Uitvoeringsbesluit inkomstenbelasting 2001)(Stb. 2007., 328).

Atbalsta shēmas vai individuālā atbalsta ilgums: Līdz 2013. gada 31. decembrim

Atbalsta mērķis: Lauksaimniecības uzņēmumu pārvietošana vispārējās interesēs, lai uzlabotu teritoriālās vai lauksaimniecības struktūras, dabu, ainavu, ūdeni vai vidi, un ar minētajiem mērķiem saistītie ieguldījumi.

Lauksaimniecības uzņēmumi savas ēkas un pie tām piederošo zemi vecajā atrašanās vietā pārdod Lauksaimniecības zemes pārvaldības birojam (Bureau Beheer Landbouwgronden – BBL) vai arī reģionālajai iestādei par cenu, kādu tie saņemtu atvērtā tirgū (reprezentatīvā tirgus vērtība), un iegādājas jaunas ēkas un zemi, lai turpinātu lauksaimniecisko darbību citā vietā. Attaisnotās izmaksas ir šādas.

100 % no faktiskajām pārvietošanas izmaksām, kas radušās saistībā ar esošā aprīkojuma demontēšanu, pārvietošanu un uzstādīšanu no jauna, kā arī izmaksas par konsultācijām, projektēšanu un izpēti pārvietošanas veikšanai un ar pārvietošanu saistītie nodokļu maksājumi. Pie izmaksām saistībā ar konsultācijām, projektēšanu un izpēti pieder šādas izmaksas: maksa par juridiskiem pakalpojumiem, ar reģistrāciju zemesgrāmatā saistītās izmaksas, konsultāciju izmaksas saistībā ar pārvietošanu, piemēram, darba samaksa mākleriem, grāmatvežiem, arhitektiem utt. Tomēr uzņēmuma ēku pārvietošana rada arī fiskālās sekas attiecīgajiem lauksaimniekiem. Uzņēmējiem, kas no nodokļu viedokļa likvidē uzņēmumu saistībā ar saimniecības pārvietošanu, ir pienākums samaksāt nodokli par sava (vecā) uzņēmuma slēptajām rezervēm u. tml. Lauksaimniekiem tie ir izdevumi, kas ir tieši un nešķirami saistīti ar to saimniecības pārvietošanu. Tādējādi attiecīgie lauksaimnieki bieži vien finansiāli nevar atļauties veikt pārvietošanu, kā rezultātā lauksaimniecības uzņēmums paliek savā vecajā vietā (piemēram, jutīgā dabas teritorijā). Saskaņā ar šo atbalsta pasākumu atbalsts tiks piešķirts līdz 100 % apmērā no izmaksām, atbilstīgi Regulas (EK) Nr. 1857/2006 6. panta 2. punktam.

40 % no attiecīgā aprīkojuma vērtības palielinājuma pēc pārvietošanas, ja pārvietošanas rezultātā lauksaimnieks iegūst modernāku aprīkojumu, – ar nosacījumu, ka lauksaimniekam jāiegulda vismaz 60 % no saistītajiem izdevumiem, atbilstīgi Regulas (EK) Nr. 1857/2006 6. panta 3. punktam.

40 % no izdevumiem, kas saistīti ar ražošanas jaudas palielināšanu, ja tāda notiek pārvietošanas rezultātā, – ar nosacījumu, ka lauksaimniekam jāiegulda vismaz 60 % no saistītajiem izdevumiem, atbilstīgi Regulas (EK) Nr. 1857/2006 6. panta 4. punktam.

40 % no ieguldījumiem, kas saistīti ar pārvietošanu, – par tiem divu gadu laikā pēc ieguldījumu veikšanas jāiesniedz pieteikums, atbilstīgi Regulas (EK) Nr. 1857/2006 4. pantam.

Atbalsts nekad nepārsniedz 400 000euro vienam uzņēmumam.

Attiecīgā(-ās) nozare(-es): Visi mazie un vidējie primārās lauksaimniecības uzņēmumi, kas ražo EK līguma I pielikumā minētos produktus

Piešķīrējas iestādes nosaukums un adrese:

Provincie Fryslân (Friesland) Sneekertrekweg 1 Leeuwarden Postbus 20120 8900 HM Leeuwarden NEDERLAND

Tīmekļa vietne: www.fryslan.nl/regelgevingeuropa

lietotājvārds: europa

parole: regelgeving.

Cita informācija: —

Atbalsta Nr.: XA 22/09

Dalībvalsts: Itālija

Reģions: Commissariato di Governo per l’Emergenza brucellosi negli allevamenti bufalini in provincia di Caserta e zone limitrofe (Valdības ārkārtas komisariāts brucelozes apkarošanai bifeļu audzēšanas saimniecībās Kazertas provincē un tās robežapgabalos)

Atbalsta shēmas nosaukums vai individuālā atbalsta saņēmēja uzņēmuma nosaukums:

Indennizzi connessi con l’attuazione del Piano Operativo per fronteggiare il rischio sanitario connesso alla diffusione della brucellosi negli allevamenti bufalini nel territorio della provincia di Caserta e zone limitrofe

Juridiskais pamats: Decreto del Presidente del Consiglio dei Ministri 3 agosto 2007 e successivo Decreto del Presidente del Consiglio dei Ministri 4 luglio 2008

Ordinanza del Presidente del Consiglio dei Ministri 21 Dicembre 2007 n. 3634 modificata con Ordinanza del Presidente del Consiglio dei Ministri 28 maggio 2008 n. 3675

Decreto Commissariale n. 4 del 6 maggio 2008 e Decreto Commissariale n. 10 del 31 luglio 2008

Decreto Commissariale n. 21 del 22 ottobre 2008

Decreto Commissariale n. 49 del 28 novembre 2008

Decreto ministeriale 27 dicembre 2007

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma:

— Kompensācijas saskaņā ar Premjerministra rīkojuma Nr. 3634/2007 3. panta 1. punkta a) un b) apakšpunktu vienreizēju maksājumu veidā par kopsummu EUR 37 000 000;

— Kompensācijas saskaņā ar Premjerministra rīkojuma Nr. 3634/2007 3. panta 1. punkta c) apakšpunktu vienreizēju maksājumu veidā par kopsummu EUR 4 600 000.

Atbalsta maksimālā intensitāte: 100 % no ciestajiem zaudējumiem

Īstenošanas datums: No dienas, kad Komisijas Lauksaimniecības un lauku attīstības ģenerāldirektorāta tīmekļa vietnē publicēts atbrīvojuma pieprasījuma reģistrācijas numurs.

Atbalsta shēmas vai individuālā atbalsta ilgums: Līdz tā ārkārtas stāvokļa beigām, kas izsludināts saskaņā ar Premjerministra 2007. gada 3. augusta dekrētu un tā turpmākajiem grozījumiem un noteikts līdz 2008. gada 31. decembrim; ja turpinās inficētu dzīvnieku izkaušana vai saimniecības ganāmpulka faktiska atjaunošana, kompensācijas var piešķirt arī pēc šā datuma. Atbalstu nepiešķir ilgāk par četriem gadiem pēc notikuma.

Atbalsta mērķis: Saskaņā ar 10. panta 2. punktu piešķir šādas kompensācijas:

kompensācijas, kas noteiktas 1964. gada 9. jūnija Likumā Nr. 615 un tā turpmākajos grozījumos un papildinājumos un ko piešķir atbilstīgiem pretendentiem par dzīvnieku izkaušanu saskaņā ar Veselības ministra 2006. gada 14. novembra rīkojumu, atskaitot summas par pārdoto gaļu;

papildu kompensācijas, ņemot vērā nokauto dzīvnieku tirgus vērtību, kas noteikta rīkojuma izdošanas dienā (2007. gada 21. decembrī) un minēta ISMEA biļetenā, atskaitot saskaņā ar 1964. gada 9. jūnija Likumu Nr. 615 un tā turpmākajiem grozījumiem un papildinājumiem piešķirtās kompensācijas un summas par pārdoto gaļu;

kompensācijas par karantīnas noteikumu ievērošanu un zaudētajiem ienākumiem saistībā ar ganāmpulka atjaunošanas grūtībām.

Atbalstu piešķir pēc tam, kad lauksaimnieks ir iesniedzis pieteikumu un valdības komisariāta pārbaudes ir devušas pozitīvus rezultātus. Katram atbalsta saņēmējam skaidri norāda piešķiramās kompensācijas lielumu un aprēķināšanas kārtību. Atbalstu var piešķirt, kamēr nav izlietoti ar Premjerministra rīkojumu Nr. 3634/2007 atvēlētie līdzekļi.

Attiecīgā(-ās) nozare(-es): Lopkopība

Piešķīrējas iestādes nosaukums un adrese - Tīmekļa vietne: Commissariato di Governo per l’Emergenza brucellosi negli allevamenti bufalini in provincia di Caserta e zone limitrofe (Valdības ārkārtas komisariāts brucelozes apkarošanai bifeļu audzēšanas saimniecībās Kazertas provincē un tās robežapgabalos)

Atbalsta shēmas pilns teksts un saistītā dokumentācija pieejama http://www.sito.regione.campania.it/agricoltura/brucellosi/brucellosi.html

Cita informācija: Ja rodas attiecīgi apstākļi, premjerministrs var izdot dekrētu par ārkārtas sociāli ekonomiskā stāvokļa pagarināšanu Kazertas provincē un tās robežapgabalos, lai novērstu dzīvnieku veselības apdraudējumu, ko rada brucelozes uzliesmojums bifeļu audzēšanas saimniecībās.

Atbalsta Nr.: XA 28/09

Dalībvalsts: Francija

Reģions:

Bourgogne

Atbalsta shēmas nosaukums:

Aide Régionale Jeune Agriculteur HCF (Hors Cadre Familial)

Juridiskais pamats: Code Général des collectivités territoriales, notamment son article L 1511-2

Circulaire DGFAR/SDEA/C2008-5002 (16.1.08)

Délibération du Conseil régional de Bourgogne

Saskaņā ar atbalsta shēmu plānotie gada izdevumi: 400 000 EUR

Atbalsta maksimālā intensitāte: no EUR 3 375 līdz EUR 13 500 vienai lauku saimniecībai

Īstenošanas datums: 2009. gads

Atbalsta shēmas ilgums: līdz 2013. gadam

Atbalsta mērķis: Šī atbalsta shēma atbilst Komisijas 2006. gada 15. decembra Regulas (EK) Nr. 1857/2006 7. pantam.

Atbalsta mērķis ir mudināt jaunos lauksaimniekus veidot savu lauku saimniecību un sniegt viņiem atbalstu darbības uzsākšanai saskaņā ar šādiem nosacījumiem:

lauksaimniekam jābūt jaunākam par 40 gadiem un jādibina lauku saimniecību pirmo reizi kā saimniecības vadītājam;

lauksaimniekam jābūt piemērotai profesionālai prasmei un kompetencei atbilstīgi Eiropas tiesību aktiem;

lauksaimniekam jāiesniedz attīstības plāns par savu lauksaimniecības darbību attīstību;

lauksaimnieks apliecina, ka ir reģistrējies lauksaimniecības apdrošināšanas shēmā (MSA - mutualité sociale agricole).

Atbalstu izmaksā tieši lauksaimniekam.

Šis atbalsts atšķiras no atbalsta, ko varētu piešķirt saskaņā ar XA 25/07 shēmu (programma jauno lauksaimnieku darbības uzsākšanai un vietējo iniciatīvu attīstīšanai PIDIL – Programmes pour l'installation des jeunes en agriculture et le development des initiatives locales).

Attiecīgā(-ās) nozare(-es): lauksaimniecība

Piešķīrējas iestādes nosaukums un adrese:

Conseil régional de Bourgogne Direction de l’agriculture et du développement rural 17, boulevard de la Trémouille BP 1602 21035 Dijon cedex FRANCE

Tīmekļa vietne: http://www.cr-bourgogne.fr/documents/gda/2008-12/jeune_agriculteur.doc

Atbalsta Nr.: XA 32/09

Dalībvalsts: Francija

Reģions:

Bourgogne

Atbalsta shēmas nosaukums:

Conseil aux Agriculteurs

Juridiskais pamats: Code Général des collectivités territoriales, notamment son article 1511-2

Délibération du Conseil régional de Bourgogne.

Saskaņā ar atbalsta shēmu plānotie gada izdevumi: 600 000 euro

Atbalsta maksimālā intensitāte: 80 % no attainostajiem izdevumiem (inženierijas, dokumentācijas, komunikācijas izmaksas) par attiecīgajiem konsultāciju pakalpojumiem šādās jomās:

enerģētika, lauksaimniecības radītie atkritumi, integrētās ražošanas metodes, ražošanas optimizācija saistībā ar teritoriālajiem projektiem;

lauksaimniecības iekārtas;

darbību dažādošana;

ražošanas metožu uzlabošana konkrētā nozarē saistībā ar kolektīvām iniciatīvām (veselība un higiēna, ģenētika, ražošanai nepieciešamo resursu samazinājums).

Īstenošanas datums: 2009. gads

Atbalsta shēmas ilgums: līdz 2013. gadam

Atbalsta mērķis: Šī atbalsta shēma atbilst Komisijas 2006. gada 15. decembra Regulas (EK) Nr. 1857/2006 15. pantam.

Konsultāciju pakalpojumi tiek sniegti tikai noteiktu laiku un tie nav saistīti ar lauku saimniecības parasto darbību.

Ar šo atbalsta shēmu varēs finansēt izmaksas par īpašiem dažādiem pasākumiem, kurus īstenojušas kolektīvas lauksaimniecības struktūras. Saskaņā ar lauksaimniecības nozarei piemērojamo izņēmumu regulas 15. panta 3. un 4. punktu atbalstu nepiešķirs lauksaimniekiem, un visos pasākumos, kurus veic kolektīvās struktūras, var piedalīties jebkura atbilstošā persona un tai nav pienākums kļūt par šādas struktūras biedru.

Attiecīgā(-ās) nozare(-es): Lauksaimnieciskās ražošanas nozare.

Piešķīrējas iestādes nosaukums un adrese:

Conseil régional de Bourgogne Direction de l’agriculture et du développement rural 17, boulevard de la Trémouille BP 1602 21035 Dijon cedex FRANCE

Tīmekļa vietne: http://www.cr-bourgogne.fr/documents/gda/2008-12/conseils_agriculteurs_agroequipt.doc

http://www.cr-bourgogne.fr/documents/gda/2008-12/conseils_agriculteurs_amelioration_modes_production.doc

http://www.cr-bourgogne.fr/documents/gda/2008-12/conseils_agriculteurs_diversification.doc

http://www.cr-bourgogne.fr/documents/gda/2008-12/conseils_agriculteurs.doc